**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 29-Ի N 1412-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |
| --- | --- | --- |
| **1. ՀՀ պետական եկամուտների կոմիտե** | | **01․11․2022թ.** |
| **N 01/3-2/78661-2022** |
| Նորմատիվ իրավական ակտերի մասին Հայաստանի Հանրապետության օրենքի 23-րդ հոդվածի 1-ին մասի համաձայն՝ նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց պաշտոնական հրապարակմանը հաջորդող օրվանից, բացառությամբ այն դեպքերի, երբ օրենքով սահմանված է, որ տվյալ նորմատիվ իրավական ակտն ուժի մեջ է մտնում հրապարակվելուց հետո՝ անմիջապես:  Հաշվի առնելով վերոգրյալը առաջարկում ենք Նախագծի 2-րդ կետում «մտնում» բառից հետո լրացնել «պաշտոնական» բառը։ Միաժամանակ, առաջարկում ենք նույն կետում Սույն նախագիծն բառերը փոխարինել Սույն որոշումն բառերով: | **Ընդունվել է։** | |
| **2. Ֆինանսների նախարարություն** | | **03․11․2022թ.** |
| **N 01/2-1/19060-2022** |
| Դիտողություններ և առա­­ջարկություններ չկան։ | **Ընդունվել է։** | |
| **3. Բարձր տեխնոլոգիական արդյունաբերության նախարարություն** | | **03․11․2022թ.** |
| **N 01/17․2/9238-2022** |
| Առաջարկություններ և դիտողություններ չկան։ | **Ընդունվել է։** | |
| **4. Արդարադատության նախարարություն** | | **02․12․2022թ.** |
| **N /27.2/53834-2022** |
| ՀՀ կառավարության 2019 թվականի օգոստոսի 29-ի N 1412-Ն որոշման 5-րդ կետի համաձայն՝ մինչև 2021 թվականի մայիսի 31-ը Հայաստանի Հանրապետության էկոնոմիկայի նախարարի և «ԵՎՐԱՍԻԱԿԱՆ ԼՈԳԻՍՏԻԿ ՊԱՐԿ ԱԶԱՏ ՏՆՏԵՍԱԿԱՆ ԳՈՏԻ» սահմանափակ պատասխանատվությամբ ընկերության միջև պետք է կնքվեր պայմանագիր՝ ԱՏԳ-ի գործունեության գործարկման նպատակով: «Ազատ տնտեսական գոտիների մասին» օրենքի 5-րդ հոդվածի 7-րդ մասի համաձայն՝ Ազատ տնտեսական գոտու ստեղծման մասին Կառավարության որոշմամբ սահմանված ազատ տնտեսական գոտու գործարկման վերջնաժամկետը խախտելու դեպքում հանձնաժողովի եզրակացության հիման վրա Կառավարությունն ընդունում է ազատ տնտեսական գոտու ստեղծման մասին Կառավարության որոշմամբ սահմանված վերջնաժամկետները փոփոխելու կամ ազատ տնտեսական գոտու ստեղծման մասին Կառավարության որոշումն ուժը կորցրած ճանաչելու մասին որոշում՝ 20 աշխատանքային օրվա ընթացքում:  Վերոգրյալը հաշվի առնելով, գտնում ենք, որ լրացուցիչ պարզաբանման կարիք ունի, թե ինչով է պայմանավորված «Ազատ տնտեսական գոտիների մասին» օրենքի 5-րդ հոդվածի 7-րդ մասով նախատեսված ժամկետները չպահպանելը: | **Ընդունվել է։**  Ինչպես սույն նախագծի հիմնավորման մեջ նշվել է, ներդրող ընկերության հետ պետք է կնքվեր պայմանագիր Որոշումն ուժի մեջ մտնելուց հետո 30 աշխատանքային օրվա ընթացքում։  Սակայն ՀՀ կառավարության որոշման ընդունումից հետո ազատ տնտեսական գոտու կազմակերպման նպատակով նախատեսված պայմանագրի (այսուհետ՝ Պայմանագիր) կնքման ընթացքում Ընկերությունն առաջ է քաշել նոր առաջարկություններ (պահանջներ), որոնք նախկինում չեն ներկայացվել։  Ընկերության առաջարկի հիման վրա շահագրգիռ մարմինների միջև համատեղ քննարկումների արդյունքում որոշվել է Պայմանագրի կնքումը երկարաձգել մինչև 2021 թվականի մայիսի 31-ը (Հայաստանի Հանրապետության կառավարության 26 նոյեմբերի 2020 թվականի N 1826-Ն որոշում)։  Այնուամենայնիվ, չնայած Պայմանագրի կնքման ժամկետին երկարաձգմանը, հետագայում Ընկերության հետ տեղի են ունեցել բազմաթիվ քննարկումներ, սակայն վերջինս շարունակել է պնդել իր առաջադրած նոր պահանջները և հրաժարվել է առանց դրանց բավարարման կնքել Պայմանագիր։ Քանի որ Ընկերությունը չի կնքել Պայմանագիր Նախարարության հետ, անհրաժեշտություն է առաջացել ուժը կորցրած ճանաչելու Որոշումը։ Ինչ վերաբերում է «Ազատ տնտեսական գոտիների մասին» օրենքի 5-րդ հոդվածի 7-րդ մասով նախատեսված ժամկետների չպահպանմանը, այն պայմանավորված է եղել Ընկերության հետ շարունակվող բանակցություններով՝ վերջինիս կողմից պայմանագիր կնքելու և Հայաստանում ներդրումներ կատարելու նպատակով։ | |